Molnár Krisztina sok év ápolói tapasztalattal a háta mögött sem tudott megélni a szakmájából Magyarországon. Lassan öt éve annak, hogy úgy döntött, Angliában folytatja az életét, hiába nem ismerték el a végzettségét, és az ország sem volt neki szimpatikus. Élményeiről könyvet írt Válaszúton – Egy magyar ápolónő történetei határokon innen és túl címmel. Ma már kórházban dolgozhat ápolóként, megbecsülik, és heti három műszakot teljesítve jól meg is tud élni. Ha valami pozitív változást látna otthon, mégis hazajönne.